**Paziņojums par līdzdalības iespējām tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Noteikumu projekts |
| 2. | Dokumenta nosaukums | Ministru kabineta noteikumu projekts “Grozījumi Ministru kabineta 2015. gada 14. jūlija noteikumos Nr. 395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam”” (turpmāk – noteikumu projekts) |
| 3. | Politikas joma un nozare vai teritorija | Eiropas Savienības tiesību politikaKonkurētspējas attīstībaEnerģētikaRūpniecība |
| 4. | Dokumenta mērķgrupas | Energoietilpīgi apstrādes rūpniecības uzņēmumi. |
| 5. | Dokumenta mērķis un sākotnēji identificētās problēmas būtība | Latvijā aktīvo energoietilpīgo apstrādes rūpniecības uzņēmumu konkurētspēju reģionālajā un starptautiskajā tirgū ietekmē obligātās iepirkuma komponentes maksājumi, jo tie veido būtisku papildu daļu kopējās produktu ražošanas izmaksās. Īpaši tiek ietekmēti uzņēmumi, kuri ražošanā intensīvi izmanto elektroenerģiju un eksporta tirgos konkurē ar tādu valstu ražotājiem, kurās ir ievērojami zemākas enerģijas izmaksas. Ministru kabineta noteikumu projekts “Grozījumi Ministru kabineta 2015. gada 14. jūlija noteikumos Nr. 395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam”” (turpmāk – noteikumu projekts) paredz termiņa, kādā energoietilpīgi apstrādes rūpniecības uzņēmumi var pieteikties obligātā iepirkuma komponentes samazinājumam, pagarināšanu līdz 2020. gada 31. decembrim.Tāpat noteikumu projekts paredz pilnveidot atbalsta piešķiršanas nosacījumus, paplašinot atbalsttiesīgo nozaru tvērumu, nosakot minimālo darbinieku skaitu atbalstāmajiem uzņēmumiem, kā arī papildu atvieglojumus finansiālās grūtībās nonākušiem uzņēmumiem. |
| 6. | Dokumenta izstrādes laiks un plānotā virzība | Pēc iesniegto viedokļu izvērtēšanas Ekonomikas ministrija precizēto likumprojektu iesniegs Valsts kancelejā izsludināšanai Valsts sekretāru sanāksmē. |
| 7. | Dokumenti | 1. Noteikumu projekts;
2. Noteikumu projekta sākotnējās ietekmes novērtējuma ziņojums (anotācija).
 |
| 8. | Sabiedrības pārstāvju iespējas līdzdarboties | Sabiedrības pārstāvjiem tiek nodrošināta iespēja sniegt rakstisku viedokli atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 punktam. |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par noteikumu projektu līdz 2020. gada 12. novembrim. |
| 10. | Cita informācija | Izmaksas obligātā iepirkuma komponentes samazinājumam izdevumu kompensēšanai tiks attiecinātas, sākot ar 2021. gada 1. janvāri, pēc Eiropas Komisijas saskaņojuma par noteikumu projektā ietverto grozījumu saskaņošanas. |
| 11. | Atbildīgā amatpersona | Līga Mičule, Ekonomikas ministrijas Ilgtspējīgas enerģētikas politikas departamenta vecākā eksperte , Liga.Micule@em.gov.lv |